Številka: 110-71/2024

Datum: 11. 11. 2024

Na podlagi tretjega odstavka 14. člena Sklepa o ustanovitvi javnega zavoda Cankarjev dom, kulturni in kongresni center (Uradni list RS, št. 103/13 in 70/17) objavljamo javni razpis za delovno mesto

**DIREKTOR KULTURNO-UMETNIŠKEGA PROGRAMA / POMOČNIK GENERALNEGA DIREKTORJA (B017400),** delovno mesto s šifro 1 v Katalogu delovnih mest

Delovno razmerje s polnim delovnim časom bo sklenjeno za določen čas, do izteka mandata generalnega direktorja, to je 14. oktobra 2029.

**Kandidat, ki se prijavlja na razpisano delovno mesto, mora poleg splošnih zakonskih določil izpolnjevati še naslednje pogoje:**

* specializacija po visokošolski strokovni izobrazbi (prejšnja) ali visokošolska univerzitetna izobrazba (prejšnja) ali magistrska izobrazba (2. bolonjska stopnja) humanistične, družboslovne ali druga ustrezne izobrazbe
* najmanj tri leta delovnih izkušenj na vodstvenih delovnih mestih,
* najmanj tri leta delovnih izkušenj s področja dejavnosti zavoda, za katero bo odgovoren,
* visoka raven aktivnega znanja slovenščine,
* znanje najmanj enega svetovnega jezika na višji ravni
* znanje uporabe osebnega računalnika,
* poznavanje predpisov, ki urejajo delovanje javnih zavodov v kulturi.

Ob prijavi na razpis je kandidat dolžan predložiti predlog videnja razvoja kulturno-umetniškega programa v kontekstu strategije zavoda

**Glede na zgoraj navedene pogoje morajo kandidati k prijavi obvezno priložiti:**

* **življenjepis**, ki vsebujeopis zahtevanih delovnih izkušenj z navedbo delodajalca oz. druge fizične ali pravne osebe, za katero je kandidat opravljal delo, datum začetka in konca opravljanja dela ter opis dela,
* **dokazila** ali **izjavo o izpolnjevanju zahtevanih pogojev,**
* **vizija razvoja kulturno-umetniškega programa v kontekstu strategije zavoda** ter
* **fotokopijo potrdila o doseženi izobrazbi.**

**Naloge delovnega mesta so predvsem:**

* načrtovanje, organiziranje, vodenje, usklajevanje in nadziranje dela v sektorju ter usklajevanje dela z drugimi sektorji oz. organizacijskimi enotami
* vodenje finančne in kadrovske politike sektorja
* izvajanje najzahtevnejših del s področja programiranja kulturno-umetniške dejavnosti
* usklajevanje kulturno-umetniških programskih področij ter priprava predloga programa dela in zagotavljanje njegove izvedbe
* nadzor nad namensko in gospodarno porabo sredstev v sektorju
* zagotavljanje razvoja kulturno-umetniške dejavnosti ter priprava predloga strategije CD za delovno področje
* spremljanje predpisov z delovnega področja (zunanjih in notranjih) ter zagotavljanje izvajanja delovnih postopkov organizacijske enote v skladu z veljavnimi predpisi
* sodelovanje s sorodnimi inštitucijami, združenji, izvajalci, ipd. doma in v svetu
* izvajanje drugih nalog v skladu z internimi akti, po navodilu/pooblastilu generalnega direktorja

**Visoka raven aktivnega znanja slovenščine se dokazuje** z znanjem slovenščine, pridobljenim z zahtevano izobrazbo na slovenski šoli oz. uspešno opravljenim preizkusom po izobraževalnem programu za slovensko gimnazijo oziroma tej ustrezno štiriletno srednjo šolo.

**Znanje uporabe osebnega računalnika** se dokazuje s potrdilom o udeležbi na tečaju pri ustrezni izobraževalni instituciji, spričevalom ECDL, z drugim ustreznim dokazilom ali s preizkusom znanja v postopku izbire.

**Znanje tujega jezika se izkazuje** s potrdilom o jezikovnem izobraževanju pri ustrezni izobraževalni instituciji (fotokopija spričevala, indeksa ali potrdilo šole), z dokazili o opravljenem izobraževanju v tujem jeziku, s potrdilom o udeležbi na strokovnih srečanjih, na katerih je kandidat uporabljal tuj jezik, ipd.

Razpisna komisija bo strokovno usposobljenost kandidatov presojala na podlagi dokazil priloženih k prijavi, na podlagi razgovora s kandidati ter s pisnim ali praktičnim preverjanjem znanja, če bo ocenila, da je to potrebno.

Delo bo potekalo na sedežu Cankarjevega doma, kulturnega in kongresnega centra, Prešernova cesta 10, Ljubljana.

Pisne prijave s pripadajočimi prilogami oddajte **do vključno torka, 19. novembra 2024**:

* po pošti na naslov: **Cankarjev dom, Prešernova cesta 10, 1000 Ljubljana.** Prijava, poslana priporočeno po pošti, se šteje kot pravočasna, če je oddana na pošto zadnji dan roka za prijavo.

**ali**

* na e-naslov cd.vlozisce@cd-cc.si. ali bostjan.korazija@cd-cc.si

V prijavi nujno navedite delovno mesto, na katerega se prijavljate.

Neizbrani kandidati bodo pisno obveščeni v osmih dneh po imenovanju pomočnika direktorja.

Informacije T: (031) 483936, Boštjan Koražija.

V objavi zapisani izrazi v moški spolni slovnični obliki so uporabljeni kot nevtralni za ženske in moške.